dié | DieKaap.com
Negentien jaar na Valiant Swart se baanbrekersdebuut, Die Mystic Boer, oorspronklik op CD vrygestel is, word dit nou vir die eerste keer as langspeelplaat uitgegee, in samewerking met die Kaapse ontwerpersagentskap (en Valiant-vriende) Cow Africa. Hierdie Hierdie beperkte versamelaaars-oplaag van “Die Mystic Boer” sluit in ‘n hoë-kwaliteit langspeelplaat (180-gram, 33RPM), die klassieke album-omslag, asook ‘n […] Gourits Mond | SkalkSkryf
Posts Tagged ‘Gourits Mond’
Posted in Louwie, tagged Boggomsbaai, Gourits Mond, Mosselbaai, See, Vakansie, Vleesbaai, Weskus. on Maart 24, 2018| 3 Comments »
Dit klink of ons baie lank in Mosselbaai vakansie gehou het, maar in werklikheid was dit sowat 10 dae se uitspan en rondkuier. Soos ek reeds genoem het, dit het meeste van die tyd gereën of was bewolk met min son in sig. Tog was dit heerlik om op die strand te loop, of koffie te drink terwyl ons vir die onstuimige see kyk, of om rond te ry en klein strand dorpies te verken.
Ek het nie eers geweet daar bestaan so n plek nie. Dit is n pragtige, baie klein dorpie met `n mooi strand en hierdie mooi huisies tussen die fynbos. Die dorpie, as mens dit so kan noem, is so klein dat selfs Wikipedia niks daarvan weet nie. Dit sê bloot dit is n dorpie aan die Weskus van SA en niks meer as net dit nie!
Wolke, sand en n grys see. Beslis nie swem weer nie, maar goed vir rondloop en koek en tee doen al langs die kus af.
Net anderkant Boggomsbaai lê Vleesbaai. Dit is effens grooter as Boggom se plek en Wikipedia weet ook meer van die dorpie. Die eerste wit voete op hierdie strand het ook aan Bartlomias Diaz en sy manskappe behoort. Hulle het in 1488 hier voet aan wal gesit en metaal en ander ware by die Hotentotte geruil vir beeste. Meer as n honderd jaar later is die plek eers gedoop tot Vleys Baeye deur Paulus van Caerden toe hy metaal en ander ware aan die Hottentotte geruil het vir beeste. Dit was op 14 Julie 1601. Vyf honderd jaar na Diaz hier anker gegooi het, in 1986, is die eerste elektrisiteitsligte in die dorp aangeskakel! Die wiele draai maar stadig in Afrika. Dis mos asof die spoed van lig self hier so effens stadiger is as in die res van die wêreld.
Daar was geen teken van Hottentotte nie, en ook nie van beeste nie. Net maar hierdie dapper vissermense wat in die reën kom hoek natmaak het. Daar is nie n restaurant op die dorp nie, net n vriendelike klein negosiewinkel met vriendelike mense agter die kasregister. Min mense woon permanenet hier. n Paar pensioenarisse het dit hulle laaste staning gemaak, vir die res staan die huise leeg tot dit vakansie word, veral Desember woel dit glo hier.
Van Vleesbaai is dit n kort entjie na Gourits Mond toe. Mens rits gou tot daar en vind dat dit n baie klein plekkie is waarvan Wikipedia ook niks weet behalwe die naam nie. Toe ons daar kom het dit so hard gereën dat ons nie eers op die strand kon loop of fotos neem nie.
Dit is hoe dit uit die lug uit lyk. (Internet foto). Die dorpie lê op die linker oewer van die Gourits Rivier en is skaars sigbaar op die foto. Visvang en lê en niks doen is skynbaar die grootste aantrekking van die plekkie. Jy kan ook stap en swem as jy jouself regtig wil moeg maak.
Saam met Cobie en Johan het ons ook Knysna, Grootbrak en Hartenbos verken, maar daarvan volgende keer.